**Διευκρινήσεις για τον υπολογισμό εισοδημάτων:**

**Ι. Ατομικό εισόδημα (Φοιτητής άγαμος, Φοιτητής μη εξαρτώμενο μέλος)**

**Α1.** **Προσθέτουμε** τα εισοδήματα από μισθωτές υπηρεσίες, αυτοαπασχόληση, συντάξεις, επιδόματα ανεργίας, ακίνητη περιουσία, οικογενειακά επιδόματα κ.λπ., δηλαδή το σύνολο των καθαρών αποδοχών από όλες τις πηγές εισοδήματος.

Από το άθροισμα των αποδοχών,

**Α2. αφαιρούμε** τους φόρους (συμπεριλαμβανομένου του ΕΝΦΙΑ) και τις εισφορές κοινωνικής ασφάλισης.   
Δεν λαμβάνονται υπόψη τεκμαρτά εισοδήματα.

**Ατομικό Εισόδημα = Α1 – Α2**

**ΙΙ. Οικογενειακό διαθέσιμο ισοδύναμο εισόδημα (Φοιτητής εξαρτώμενο μέλος ή έγγαμος)**

**A1. Προσθέτουμε** τα εισοδήματα των μελών της οικογένειας από όλες τις πηγές εισοδήματος (μισθωτές υπηρεσίες, αυτοαπασχόληση, συντάξεις, ακίνητη περιουσία, επιδόματα ανεργίας, οικογενειακά επιδόματα κ.λπ.) και έτσι προκύπτει το συνολικό καθαρό εισόδημα. Εάν πρόκειται για φοιτητή έγγαμο προστίθενται τα εισοδήματα τού ιδίου και της συζύγου του.

Από το άθροισμα αυτό,

**A2. αφαιρούμε**, τους φόρους (συμπεριλαμβανομένου του ΕΝΦΙΑ) και τις εισφορές κοινωνικής ασφάλισης.

Δεν λαμβάνονται υπόψη τεκμαρτά εισοδήματα.

**B.** Υπολογίζουμε την **κλίμακα ισοδυναμίας** προσθέτοντας αναλόγως τους εξής συντελεστές στάθμισης:

**B1.** για τον πρώτο ενήλικα, συντελεστής 1

**Β2.** για τον δεύτερο ενήλικα, συντελεστής και για τα μέλη 14 ετών και άνω 0,5 και

**Β3** για παιδιά 13 ετών και κάτω, συντελεστής 0,3 επί τον αριθμό των μελών της κατηγορίας αυτής.

Υπολογίζουμε το οικογενειακό διαθέσιμο ισοδύναμο εισόδημα **διαιρώντας το συνολικό καθαρό οικογενειακό εισόδημα [Α1-Α2] διά του αθροίσματος των συντελεστών στάθμισης [Β1+Β2+Β3].**

***οικογενειακό διαθέσιμο ισοδύναμο εισόδημα*** =

**Εξαρτώμενα μέλη:**

* τα τέκνα προερχόμενα από γάμο, φυσικά, θετά ή αναγνωρισμένα, εφόσον είναι άγαμα και δεν υπερβαίνουν το 18ο έτος της ηλικίας τους ή το 19ο έτος, εάν φοιτούν στη μέση εκπαίδευση.
* τα τέκνα που φοιτούν στην ανώτατη ή ανώτερη εκπαίδευση, το «Μεταλυκειακό έτος - Τάξη Μαθητείας» των Επαγγελματικών Λυκείων (ΕΠΑ.Λ.), καθώς και τα Ινστιτούτα Επαγγελματικής Κατάρτισης (Ι.Ε.Κ.), κατά τη διάρκεια της φοίτησής τους και σε καμία περίπτωση μετά τη συμπλήρωση του 24ου έτους της ηλικίας τους.
* τα τέκνα με ποσοστό αναπηρίας 67% και άνω, μέχρι τη συμπλήρωση του 24ου έτους της ηλικίας τους.
* το ορφανό ή τα ορφανά τέκνα αποτελούν ίδια οικογένεια, όταν έχει επέλθει θάνατος και των δύο γονέων.

Προσοχή: Ως ημερομηνία γέννησης θεωρείται η **31η Δεκεμβρίου του έτους γέννησης**.